Folketing
2000-10-31

Et meget enkelt spørgsmål til hr. Jens Peter Vernersen: Er det sådan, at alle lavtlønnede er medlem af en a-kasse? Hvad med dem, der ikke er medlem, deltidsmedarbejderen, som ikke er medlem af en a-kasse? Hvordan har vedkommende det mon med den skattestigning, Socialdemokratiet lægger op til, og som af gode grunde ikke bliver kompenseret ved et lavere a-kassekontingent?